Εζέν Ντεβεριά

Ο **Εζέν Ντεβεριά** (γαλλικά: Eugène François Marie Joseph Devéria) 1805 - 1865, ήταν  Γάλλος ρομαντικός ζωγράφος, στα έργα του περιλαμβάνονται ιστορικά θέματα, προσωπογραφίες και θρησκευτικές τοιχογραφίες.

Με τον Ευγένιο Ντελακρουά και τον Λουί Μπουλανζέ, ήταν ένας από τους σημαντικούς εκπροσώπους του γαλλικού ρομαντικού κινήματος της γαλλικής τέχνης του 19ου αιώνα.

## Βιογραφικά στοιχεία
Ο Εζέν Ντεβεριά γεννήθηκε στις 22 Απριλίου 1805 στο Παρίσι και ήταν γιος ανώτερου υπαλλήλου του Υπουργείο Ναυτικών. Η οικογένεια είχε  πέντε παιδιά, ο μεγαλύτερος αδελφός του, Ασίλ Ντεβεριά, ήταν επίσης ζωγράφος.

Μετά τον θάνατο του πατέρα τους, τη μεγάλη οικογένεια με τα μέτρια εισοδήματα ανέλαβε ο Ασίλ, του οποίου το ταλέντο ως εικονογράφου και η σκληρή δουλειά εξασφάλιζαν τακτικά οικονομικά έσοδα. Ήταν καλλιτεχνική οικογένεια, στα χρόνια 1820-1830, το σπίτι τους στο Παρίσι προσέλκυσε καλλιτέχνες και μουσικούς: «Ο ρομαντισμός βρισκόταν στο σπίτι των Ντεβεριά όπως έλεγαν τότε...», ανέφερε χρόνια αργότερα ο ποιητής Τεοφίλ Γκωτιέ, στενός φίλος του ζωγράφου.

Ο Εζέν Ντεβεριά επέδειξε μεγάλο καλλιτεχνικό ταλέντο και ο αδελφός του Ασίλ, του οποίου ήταν μαθητής, τον έβαλε στη Σχολή Καλών Τεχνών στο Παρίσι, όπου σπούδασε με δασκάλους τον Ζιροντέ-Τριοζόν και τον Γκιγιώμ Γκιγιόν Λετιέρ.
[αριστερά|μικρογραφία|298x298εσ|''Η Γέννηση του [Ερρίκος Δ΄ της Γαλλίας|Ερρίκου Δ'<nowiki/>* , 1827, [[Μουσείο του Λούβρου|Λούβρο]]]]
Το 1824, υπέβαλε τα πρώτα του έργα στο [[Σαλόν (Παρίσι)|Σαλόν]], αλλά πέρασαν σχεδόν απαρατήρητα. Η επιτυχία ήρθε το 1827, με τον μνημειώδη πίνακα *Η Γέννηση του Ερρίκου Δ*' . Εκείνη την εποχή, μοιραζόταν ένα εργαστήριο στη λεωφόρο Σαιν-Μισέλ με τους γλύπτες Λουί Πετιτό και Πιέρ Καρτελιέ και τον ζωγράφο [[Λουί Μπουλανζέ]]. Από το 1824, με τον αδελφό του Ασίλ γνώρισαν και επισκέπτονταν τακτικά τον [[Βίκτωρ Ουγκώ|Βικτώρ Ουγκώ]].

Μετά από την πρώτη του επιτυχία, ο νεαρός ζωγράφος έλαβε πολλές κρατικές παραγγελίες: έναν πίνακα, που προοριζόταν για την οροφή αίθουσας στο [[Μουσείο του Λούβρου|Λούβρο]], πορτρέτα ιστορικών προσώπων για το Μουσείο Ιστορίας της Γαλλίας που δημιούργησε ο [[Λουδοβίκος Φίλιππος της Γαλλίας|Λουδοβίκος Φίλιππος]] στις [[Ανάκτορο των Βερσαλλιών|Βερσαλλίες]], συμμετείχε στη διακόσμηση της εκκλησίας Νοτρ-Νταμ-ντε-Λορέτ στο [[Παρίσι]] και της [[Φουζέρ]] στη [[Βρετάνη (διοικητική περιοχή)|Βρετάνη]]. 

Όμως ο θρίαμβος του 1827 δεν ανανεώθηκε, έτσι το 1838 δέχτηκε την πρόταση να εγκαταλείψει την πρωτεύουσα για την [[Αβινιόν]] όπου ανέλαβε τη ζωγραφική διακόσμηση του καθεδρικού ναού της. Το έργο αποδείχθηκε μεγαλύτερο από ό,τι περίμενε, οι ανθυγιεινές συνθήκες και μια δραματική πλημμύρα, όπου παραλίγο να χαθεί με την οικογένειά του, εξάντλησαν τον ζωγράφο που, άρρωστος, εξασθενημένος, το 1841 άφησε την παπική πόλη για να αναρρώσει στο [[Μπεάρν]], στο νότο της Γαλλίας. Την ίδια χρονιά, παντρεύτηκε τη σύντροφό του, Καρολίν-Αγκλαέ Ντυρανσέλ (1793-1863), μια [[Κριόλο|κρεολή]] με την οποία ζούσε από πολλά χρόνια, και με την οποία είχαν αποκτήσει μια κόρη το 1831. Μεγάλωνε επίσης μια ανιψιά και έναν ανιψιό ως δικά του παιδιά. Όταν συνήλθε, εγκαταστάθηκαν όλοι στο [[Πω]]. Το 1843, ασπάστηκε τον [[Προτεσταντισμός|Προτεσταντισμό]], ο οποίος σύντομα έγινε πολύ σημαντικός για τον ίδιο και για τη ζωγραφική του. Η προσήλωση και η προσπάθεια προσηλυτισμού δημιούργησε ρήξη με την οικογένεια και τους φίλους του στο Παρίσι, από τους οποίους απομακρύνθηκε.
[[Αρχείο:Louis-Philippe_serment_1830.jpg|μικρογραφία|250x250εσ|*Ο όρκος του Λουδοβίκου Φιλίππου* το 1830, (1836) [[Ανάκτορο των Βερσαλλιών|Βερσαλλίες]]]]
[[Αρχείο:DeveriaCondeMazarin.jpg|αριστερά|μικρογραφία|317x317εσ|Ο [[Λουδοβίκος Β΄ των Βουρβόνων-Κοντέ|Κοντέ]] και ο [[Καρδινάλιος Μαζαρέν|Μαζαρίνος]], σκηνή της [[Σφενδόνη (εξέγερση)|Σφενδόνης]], 1835, [[Ορλεάνη]]]]
Για να καλύψει τις ανάγκες της οικογένειάς του, ο Εζέν Ντεβεριά παρέδιδε μαθήματα σχεδίου, φιλοτέχνησε πορτρέτα πλουσίων πελατών που περνούσαν τον χειμώνα στο Πω και κατά τη διάρκεια του καλοκαιριού πήγαινε στο παραθεριστικό θέρετρο Ω-Μπον, όπου ζωγράφιζε πορτρέτα και μικρές γραφικές σκηνές για τους επισκέπτες. Πολλά από τα έργα αυτής της εποχής έχουν θέμα τα [[Πυρηναία]]. Ταυτόχρονα, συνέχισε να στέλνει πίνακες ζωγραφικής στο Παρίσι σε τακτική βάση, όπου τους υποδέχονταν με αυξανόμενη αδιαφορία. Η τελευταία του αποστολή στο [[Σαλόν (Παρίσι)|Σαλόν]] χρονολογείται από το 1861: *Η υποδοχή του Χριστόφορου Κολόμβου από τον Φερδινάνδο και την Ισαβέλλα*.

Έκανε επίσης αρκετά ταξίδια στο εξωτερικό, αλλά βρήκε λίγους πελάτες. Το 1856, προσπάθησε να τελειώσει το έργο του στην [[Αβινιόν]], αλλά η κόρη του Μαρί, που τον συνόδευε, πέθανε στο ταξίδι. Έκανε άλλη μια επίσκεψη στην Αβινιόν το 1857, αλλά το έργο του εκεί παρέμεινε ημιτελές.

Έζησε στο [[Πω]] μέχρι το θάνατό του στις 3 Φεβρουαρίου 1865.

== Επιλογή έργων ==
<gallery widths="220" heights="220" perrow="4">
Αρχείο:La Lecture de la sentence de Marie Stuart - Eugène Devéria - MBA Lyon 2014.JPG|*Η ανάγνωση της θανατικής ποινής της Μαρίας Στιούαρτ,* 1826*,*  Μουσείο Καλών Τεχνών της [[Λυών]]
Αρχείο:Eugène Devéria - Portrait of Mme. Jule-Antoine Droz - 95.289 - Museum of Fine Arts.jpg|*Πορτρέτο της κυρίας Ντροζ*, 1833, Μουσείο Τεχνών του [[Χιούστον]]
Αρχείο:Fougères (35) Chapelle du couvent des Clarisses Urbanistes - Intérieur - Adoration des Mages par Eugène Devéria 13.jpg|*Η Προσκύνηση των Μάγων*, 1835,  [[Φουζέρ]], [[Βρετάνη (διοικητική περιοχή)|Βρετάνη]]
Αρχείο:473 Eugène Deveria Famille bretonne en prière devant un oratoire de campagne.jpg|*Οικογένεια Βρετόνων προσεύχεται σε εξοχικό ιερό*, 1838, Μουσείο Καλών Τεχνών του [[Καμπέρ]]
Αρχείο:Eugène Devéria - Les quatre Henri 01.jpg|*Οι τέσσερις Ερρίκοι*, 1856, κάστρο του [[Πω]]
Αρχείο:Le retour du marché Deveria.jpg|*Η επιστροφή από την αγορά*, 1860, Μουσείο Καλών Τεχνών του [[Πω]]
Αρχείο:Eugène Devéria - Christophe Colomb à la cour.jpg|*Η υποδοχή του Χριστόφορου Κολόμβου από τον Φερδινάνδο και την Ισαβέλλα* 1860*Η υποδοχή του Χριστόφορου Κολόμβου από τον Φερδινάνδο και την Ισαβέλλα'' Μουσείο Τέχνης του Κλερμόν-Φεράν 
Αρχείο:Eugene Francois Marie Joseph Deveria, Portrait of Charles Theodule Deveria, 1864.jpg|Πορτρέτο του Τεοντύλ Ντεβεριά, 1864, Λούβρο


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 19ου αιώνα
Κατηγορία:Ρομαντικοί ζωγράφοι